b'\n_START_ARTICLE_\nKdo je napravil Vidku sraj\xc4\x8dico\n_START_PARAGRAPH_\nKdo je napravil Vidku sraj\xc4\x8dico je slovenska pravljica, ki jo je napisal Fran Levstik. Ina\xc4\x8dico pravljice Kdo je napravil Vidku sraj\xc4\x8dico je napisal Boris A. Novak. Pravljica je iz\xc5\xa1la v zbirki \xc4\x8carobne pravljice.\n_START_SECTION_\nVsebina\n_START_PARAGRAPH_\nVidek je bil 4-leten de\xc4\x8dek. \xc5\xbdivel je v revni dru\xc5\xbeini in je imel 6 bratov in sester. Ker je njihova mama morala ves dan delati na polju, jim ni mogla se\xc5\xa1iti novih sra\xc4\x8dic. Tako je Videk, kot najmlaj\xc5\xa1i, vedno zadnji dobil sraj\xc4\x8dico, ki pa je bila najbolj pono\xc5\xa1ena. Nekega dne se mu je sraj\xc4\x8dica strgala in zelo si je \xc5\xbeelel imeti novo sraj\xc4\x8dico. Na pol nag je od\xc5\xa1el v gozd, kjer je sre\xc4\x8dal jagnje. To mu je dalo nekaj volne. Nato je \xc5\xa1el Videk mimo trnovega grma, ta pa mu je volno izmikal. Na poti pa je sre\xc4\x8dal pajka, ki mu je osmukal in stkal tkanino. Nato mu je rak tkanino prikrojil. Na koncu pa mu je pti\xc4\x8dek iz kosov se\xc5\xa1il sraj\xc4\x8dico. Videk si je sraj\xc4\x8dico takoj nadel in odhitel domov. Doma so mu bratje in sestre zavidali, ker je imel tako mehko in belo sraj\xc4\x8dico.'